**Eidapere** on alevik Rapla maakonnas Kehtna vallas. 

Läbi Eidapere kulgeb laiarööpmeline Lelle–Pärnu raudtee ja Lelle–Vändra maantee. Alevikus asus kuni 2018. aasta detsembrini Eidapere raudteepeatus (14 km Lellest), kus peatusid viimati Elroni reisirongid liinil Tallinn–Pärnu.

Aleviku keskele on metskond viimastel aastakümnetel istutanud liigirohke pargi, mida ilmestavad väikesed veesilmad.

Alevikus tegutsevad Eidapere Kool ja Eidapere raamatukogu.

Eidapere lähedal Mukre rabas asub Eidapere järv.

Eidaperest on pärit Taavi Veskimägi.

Ajalugu
-------

Eidaperet on kirjalikult esmamainitud 1530. aastal. 1828. aastal rajati Eidaperre karjamõis, mis 1885. aastal muudeti rüütlimõisaks. Rüütlimõisast on nüüdisajaks säilinud park tiikidega.

Eidapere klaasivabrik
---------------------

19. sajandi algupoolel (1812–1815) ehitas Lelle mõis Eidapere mõisa Saarepõllu küla maadele Eidapere klaasivabriku. 1853. aastal ehitati Eidaperre kivist vabrikuhoone aknaklaasi ja õllepudelite tootmiseks, mis oli oma aja kohta harukordne – kauni arhitektuuriga kompleks oli Eesti suurim klaasivabrik, mille toodangu moodustasid pudelid ja eriti suur sortiment klaasnõusid. 1920. aastal moodustati Eesti Klaasitööstuse Osaühisus „EKO" (kaubamärk EKO). Suurosanike hulka kuulusid Johan Laidoner, Johan Kull, Karl Lausson ja Johan Rumberg. 

Eidapere oli ainuke paik Eestis, kus koolitati klaasipuhujaid. Vabrikul oli oma söökla, vabriku territooriumil oli oma raudtee ja depoo. Raudtee Tallinnast ehitati just klaasivabriku tõttu ja esialgu ainult Eidapereni, hiljem edasi Pärnuni. Klaasivabrikus toodeti aastatel 1921–1929 üle 400 tooteartikli: pudeleid, purke, vaase, lambikupleid, joogi- ja napsiklaase, taldrikuid, aluseid jne. 1929. aastal klaasivabrik pankrotistus. Praegu meenutab olnut mälestuskivi.

Pildid
------

* Tere tulemast EidaperreTere tulemast Eidaperre
* Eidapere vana koolimajaEidapere vana koolimaja
* Eidapere vana koolimaja tagakülgEidapere vana koolimaja tagakülg
* Eidapere vana koolimaja ja tiikEidapere vana koolimaja ja tiik
* Eidapere kevadEidapere kevad
* Eidapere tänapäevane elamuEidapere tänapäevane elamu
* Oskar Rungile kuulunud kaupluse hoone EidaperesOskar Rungile kuulunud kaupluse hoone Eidaperes
* Eidapere metskonna keskuse hoone (lammutatud)Eidapere metskonna keskuse hoone (lammutatud)
* Endise Eidapere klaasivabriku kontor-elamu EidaperesEndise Eidapere klaasivabriku kontor-elamu Eidaperes
* Eidapere raamatukoguEidapere raamatukogu
* Eidapere koolEidapere kool
* Endise Eidapere klaasivabriku sepikoda on saunaks ümber ehitatudEndise Eidapere klaasivabriku sepikoda on saunaks ümber ehitatud
* EidapereEidapere
* Eidapere klaasivabriku aegne elamu EidaperesEidapere klaasivabriku aegne elamu Eidaperes
* Elamu EidaperesElamu Eidaperes
* Eidapere lasteaedEidapere lasteaed
* Eidapere raudteejaamahoone aastal 2017Eidapere raudteejaamahoone aastal 2017
* Endine Eidapere raudteejaam ja jaamahooneEndine Eidapere raudteejaam ja jaamahoone

Vaata ka
--------

* Eidapere Kool

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑  Eesti haldus- ja asustusjaotuse klassifikaator, vaadatud 9.06.2014.
4. ↑  "Eleringist lahkuv Taavi Veskimägi: mõned ärimehed tahavad teha äri nii, et kasum jääb neile ja riskid riigile" Eesti Ekspress, 29. aprill 2023

Välislingid
-----------

|  |  |
| --- | --- |
|  | Pildid, videod ja helifailid Commonsis: **Eidapere** |

* Eidapere Raamatukogu
* Eidapere Virtuaalmuuseum

Kehtna valla vapp
Kehtna valla asulad

**Alev:**Järvakandi **Alevikud:** Eidapere | Lelle | Keava | Kehtna | Kaerepere  

**Külad:** Ahekõnnu | Ellamaa | Haakla | Hertu | Hiie | Ingliste | Kaerepere | Kalbu | Kastna | Kehtna-Nurme | Kenni | Koogimäe | Koogiste | Kumma | Kõrbja | Käbiküla | Kärpla | Laeste | Lalli | Lau | Lellapere | Lellapere-Nurme | Linnaaluste | Lokuta | Metsaääre | Mukri | Nadalama | Nõlva | Ohekatku | Pae | Palasi | Paluküla | Põllu | Põrsaku | Reonda | Rõue | Saarepõllu | Saksa | Saunaküla | Selja | Sooaluste | Valtu-Nurme | Vastja